Magnuss Gustavs fon Esens
Johans Magnuss Gustavs fon Esens (vācu: Johann Magnus Gustav von Essen, krievu: Иван Николаевич Эссен); dzimis 1759. gada 30. septembrī, saskaņā ar citiem avotiem — 1758. gada 19. septembrī; miris 1813. gada 23. augustā) bija vācbaltiešu izcelsmes Krievijas impērijas armijas ģenerālleitnants, Rīgas militārais gubernators 1812. gada kara sākumā. Pēc Esena pavēles 1812. gada naktī uz 24. (12.) jūliju tika nodedzinātas Rīgas priekšpilsētas.